**Filmelemzés II.**

Kód: **BTALF0114BA-K2**

Tanár neve: Váró Kata Anna

Óra helye: FSZT 60/4

Óra ideje: szerda 12–14-ig

A kurzus célja: a Thomas Elsaesser által *elmejátékfilm*nek nevezett alkotások néhány reprezentatív hollywoodi példáján keresztül megvizsgálni az elmejátékfilm jelenségét. A kurzus során szó lesz a jelenség kialakulásáról és közvetlen előzményeiről, arról, hogy vajon beszélhetünk-e ezen alkotások kapcsán műfajról, alműfajról vagy valóban a jelenség a legmegfelelőbb kifejezés velük kapcsolatban. A filmek kapcsán megvizsgáljuk az elmejátékfilmekre jellemző komplex narratívát, valamint a megbízhatatlan narrátor, a szokatlan szemszög struktúra, a jelöletlen flashback vagy a váratlan okozati fordulatok szerepét az elbeszélésben. A filmek segítségével megkíséreljük feltérképezni, hogy milyen módosulásokon ment keresztül a nyolcvanas évektől a klasszikus hollywoodi elbeszélésmód és miként lépett az intenzív folyamatosság a klasszikus folyamatosság helyébe.

Követelmény: a kurzus résztvevőinek minden órára előre meg kell nézniük a tematikában szereplő filmeket és elolvasni a kijelölt olvasmányt. Az óralátogatás és az órákon való aktív részvétel mellett a hallgatóknak a félév végén zárthelyi dolgozatban is számot kell adniuk a szakirodalom és a félév során elemzett filmek ismeretéről. A zárthelyi a szakirodalomra és a filmekre vonatkozó kérdésekből fog állni.

1. hét: Regisztrációs hét

2. hét: A filmelemzés alapfogalmainak ismétlése; A 80–90-es években végbemenő változások

3. hét: Az elmejátékfilmek kialakulása és jellemzői

4. hét: Alan Parker *Angyalszív* (*Angel Heart*, 1987)

5. hét: Bryan Singer *Közönséges bűnözők* (*The Usual Suspects*, 1995)

6. hét: David Fincher *Harcosok Klubja* (*Fight Clu*b, 1999);

7. hét: Október 23.

8. hét: Konzultációs hét

9. hét: Christopher Nolan, *Memento* (2000)

10. hét: David Cronenberg *Existenz – Az élet játék* (*eXistenZ*, 1999)

11. hét: Shane Carruth *Találmány* (*Primer*, 2004)

12. hét: Richard Kelly *Donnie Darko* (*Donnie Darko*, 2001)

13. hét: Ron Howard *Egy csodálatos elme* (*A Beautiful Mind*, 2001)

14. hét: Peter Weir *Truman Show* (*The Truman Sho*w, 1998)

15. hét: Zárthelyi dolgozat

**Kötelező irodalom**:

Bordwell, David. Intenzív folyamatosság; vizuális stílus a kortárs amerikai filmben. In: *Metropolis*: Kortárs Hollywood. 2012/4.

King, Geoff. Látványosság, elbeszélés és a látványorientált hollywoodi blockbuster. In: *Metropolis*: Kortárs Hollywood. 2012/4.

Thomas Elsaesser, Az elmejátékfilm. In: *Metropolis*: Tudat – álom – film. 2012/2.

Berta Zsóka, Elmejátékok a kortárs filmben. In: Metropolis: Kortárs Hollywood. 2012/4.

Such Dávid, Mozgóképi álom- és elmekoncepciók analitikus filozófiai olvasata. In: *Metropolis*: Kortárs Hollywood. 2012/4.

Alföldi Nóra. A posztklasszikus film és a blockbuster; Michael Bay: Armageddon. In: *Metropolis*: Kortárs Hollywood. 2012/4.

Sobchack, Vivien. A vászon és a képernyő színhelye; A filmes és az elektronikus „jelenlét”. In: *Metropolis*: Új képfajták. 2001/2

Manovich, Lev. A film mint kulturális interface. In: *Metropolis*: Új képfajták. 2001/2

McMahan, Alison. A többalakú elbeszélés hatásai a szubjektivitásra. In: *Metropolis*: Új képfajták. 2001/2